CELEX: 62010TN0424
Language: lt
Date: 2010-09-18 00:00:00
Title: Byla T-424/10: 2010 m. rugsėjo 18 d. pareikštas ieškinys byloje Dosenbach-Ochsner prieš VRDT — Sisma (stačiakampio gretasienio su drambliais atvaizdas)

20.11.2010   
            
            
               LT
            
            
               Europos Sąjungos oficialusis leidinys
            
            
               C 317/36
            
         2010 m. rugsėjo 18 d. pareikštas ieškinys byloje Dosenbach-Ochsner prieš VRDT — Sisma (stačiakampio gretasienio su drambliais atvaizdas)
   
   (Byla T-424/10)
   ()
   2010/C 317/66
   Kalba, kuria surašytas ieškinys: vokiečių
   
      Šalys
   
   
      Ieškovė: Dosenbach-Ochsner AG Schuhe und Sport (Dytikonas, Šveicarija), atstovaujama advokato O. Rauscher
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Sisma SpA (Mantuja, Italija)
   
      Ieškovės reikalavimai
   
   
               —
            
            
               Panaikinti 2010 m. liepos 15 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1638/2008-4.
            
         
               —
            
            
               Priteisti iš Vidaus rinkos derinimo tarnybos (prekių ženklams ir pramoniniam dizainui) bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: stačiakampį gretasienį su drambliais vaizduojantis vaizdinis prekių ženklas 10, 16, 21, 24 ir 25 klasių prekėms.
   
      Bendrijos prekių ženklo savininkas: SISMA S.p.A.
   
   
      Šalis, prašanti pripažinti Bendrijos prekių ženklo registraciją negaliojančia: ieškovė.
   
      Prekių ženklai, kuriais remiasi šalis, prašanti pripažinti registraciją negaliojančia: dramblį vaizduojantys tarptautinis ir nacionalinis vaizdiniai prekių ženklai ir nacionalinis prekių ženklas „elefanten“ 24 ir 25 klasių prekėms.
   
      Anuliavimo skyriaus sprendimas: atmesti prašymą dėl registracijos pripažinimo negaliojančia.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento (EB) Nr. 207/2009 (1) 53 straipsnio 1 dalies a punkto, skaitomo kartu su 8 straipsnio 1 dalies b punktu ir 2 dalies a punktu, pažeidimas, nes nagrinėjami prekių ženklai suvokimo, vizualiniu ir skambėjimo požiūriu yra panašūs ir ieškovė aiškiai nurodė, kad jos prekių ženklai dėl intensyvaus naudojimo arba jų žinomumo įgijo ryškesnių skiriamųjų požymių.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).